Die polisie het in Mei op sy webwerf die publiek se hulp met Nathvani se verdwyning gevra nadat sy dogter uit die buiteland laat weet het dat sy nie haar pa in die hande kan kry nie.
Die media het destyds berig beeldmateriaal van sekuriteitskameras op die lughawe het gewys hoe hy en Wookey uit die gebou stap terwyl sy ŉ bagasietrollie stoot. Tydens ondervraging in 2012 het sy beweer sy het Naisby by die Eastgate Mall afgelaai waar hy ŉ ander vrou sou ontmoet. Sy het ook gesê dat sy hom drie dae later weer in ŉ winkel raakgeloop het waar hy vir ŉ huurmotor gewag het wat hom na sy seun in Rustenburg sou neem.